Julia Mamea - Wikipedia

# Julia Mamea

### Wikipedia(e)tik

Julia Mamaea Felicitasen omenezko txanpon batean.

Julia Mamea, latinez Julia Avita Mamaea (180 - 235) Severo Alexandro enperadorearen ama izan zen. Aldi berean, Julia Mesaren alaba, Julia Soemiasen ahizpa eta Septimio Severoren iloba izan zen.

Julia Soemias ahizpa ez bezala, Julia Mamea emakume birtutetsua omen zen, eskandalurik gabea. Karakala lehengusuaren heriotzarekin batera Siria aldera joan behar izan zuen.

Julia Mesa amaren eta Julia Soemias ahizparen konspirazioari esker, tronua severar leinuan jarri ahal izan zuten berriro, Heliogabaloren esku hain zuzen ere. Nolanahi ere, Heliogabalok eta Julia Soemiasek, haren amak, gobernari kaxkar baino kaxkarragoak zirela erakutsi zuten. Julia Mesak konspiratzeari ekin zion berriro.

222an, Pretoriar Goardiak Heliogabalo eta haren ama hil zituen. Alexandro Severo, Julia Mamearen semea, enperadore bihurtu zen honela. Julia Mamea eta Julia Mesa benetako gobernariak bilakatu ziren. Izan ere, Alexandro Severok 14 urte baino ez zituen une hartan.

Hori zela eta, gerretara ere joaten zen Julia Mamea. Germanian zegoen semearekin armadak matxinatu zirenean. Bertan behera utzi ezinik, matxinoek enperadorea zein ama hil zituzten. Maximino Trax, matxinoen burua, bihurtu zen enperadore berria.

"http://eu.wikipedia.org../../../j/u/l/Julia_Mamea_bbf1.html"(e)tik eskuratuta

Kategoriak: Erromako emakumeak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Deutsch
- English
- Français
- Nederlands
- Polski
- Српски / Srpski